疊字招隠  其一
作者：白玉蟾
朝代：宋

paragraphs: 逐逐何時知足。
來歸山，共種菊。
有松爲酒，有藜當肉。
亦有澗底芝，亦有巖上瀑。
白日自覺如年，青山長是對目。
閑雲與充封門人，清風爲作掃室僕。
朝宴息乎長松之陰，夜偃仰乎冷翠之谷。
我無涕唾津精氣血液，了絕喜怒哀樂愛惡欲。
練空碧毓紫沖兮身如玉，乘氣御飛兮詠九霞之曲。